ai4bharat/Pralekha huggingface dataset:
کیمیکلز اور فرٹیلائزر کی وزارت
جناب من سکھ منڈاویا نے بھارت کو کھاد کی پیداوار میں خودکفیل بنانے کے لئے جائزہ میٹنگ کی
نئی دہلی، 13/جولائی 2020 ۔ کیمیا و کھاد کے مرکزی وزیر جناب من سکھ منڈاویا نے کھاد کی پیداوار کے شعبے میں بھارت کو خودکفیل بنانے کے لئے محکمہ کھاد کی پہل کا آج جائزہ لیا۔ کیمیا و کھاد کے وزیر مملکت جناب بھگونت کھوبا بھی اس دوران موجود تھے۔ محکمہ کھاد کے سکریٹری جناب آر کے چترویدی اور وزارت کے دیگر سینئر افسران نے بھی اس میٹنگ میں حصہ لیا۔
جناب منڈاویا نے کہا کہ راماگنڈم پلانٹ کے شروع ہونے کے ساتھ ہی ملک میں 12.7 لاکھ میٹرک ٹن فی سال  دیسی یوریا کی پیداوار شروع ہوگئی ہے اور اس سے یوریا کی پیداوار میں بھارت کو خودکفیل بنانے کے لئے وزیر اعظم نریندر مودی کے خواب کو حقیقت کی شکل دینے میں مدد ملے گی۔ اس پروجیکٹ سے نہ صرف کسانوں کو آسانی سے کھاد کی دستیابی بڑھے گی بلکہ ملک کے غذائی تحفظ کو یقینی بنانے کے علاوہ سڑکوں، ریلوے اور معاون صنعتوں وغیرہ جیسے بنیادی ڈھانچے کے فروغ سمیت ملک کی معیشت کو بڑھاوا ملے گا۔
وزیر موصوف نے یہ بھی بتایا کہ حکومت متبادل کھادوں کے استعمال کو فروغ دینے کے لئے بازار ترقیاتی تعاون  پالیسی کو نرم بنانے کا منصوبہ بنارہی ہے۔ اس سے قبل یہ پالیسی صرف شہری کھاد  تک ہی محدود تھی۔ اس میں نامیاتی کچرے جیسے بایو گیس، گرین مینیور، دیہی علاقوں کے نامیاتی کھاد، ٹھوس/ سیال گھول وغیرہ کو شامل کرکے اس پالیسی کی توسیع کا مطالبہ کیا گیا ہے۔ یہ توسیع بھارت سرکار کی سوچھ بھارت مہم کی مکمل طور سے معاون ثابت ہوگی۔
کیمیا و کھاد کے وزیر کو بتایا گیا کہ درگاپور میں 12.7 لاکھ میٹرک ٹن کی صلاحیت والا میٹکس فرٹیلائزرس پلانٹ جلد ہی شروع ہوگا۔
وزارتِ تعلیم
شکشک پرو کے تحت بچپن میں دیکھ بھال اور تعلیم پر ایک قومی ویبینار کا اہتمام
شکشک پرو پہل کے تحت وزارت تعلیم نے آج بچپن میں دیکھ بھال تعلیم کے موضوع پر ایک ویبینار کا اہتمام کیا جس میں نئی تعلیمی پالیسی 2020  کی اہم خصوصیتوں کو اجاگر کیاگیا۔ وزارت تعلیم نے 8 ستمبر سے 25 ستمبر 2020 تک شکشک پرو کا اہتمام کیا تھا تاکہ اساتذہ کے لئے آسانی پیدا ہو اور وہ نئی تعلیمی پالیسی 2020 کو آگے لے جاسکیں۔
بچپن میں دیکھ بھال اور تعلیم پروسیشن کا اہتمام اور اسے جاری رکھنے کا کام این سی ای آر ٹی کی ایسوسیٹ پروفیسر ڈاکٹر روہیلا سینی کے ذریعے کیاگیا۔ امبیڈکر یونیورسٹی کی ڈاکٹر ونجیتا کول، این سی ای آر ٹی کے پروفیسر مونیتی سنووال اور گورنمنٹ سینئر سکینڈری اسکول، کیوزنگ جنوبی ضلع سکم کے پرنسپل جناب موتیلا کوائرالا ممتاز مقررین میں شامل تھے۔
پروفیسر مونیتی نے بچپن میں دیکھ بھال اور تعلیم  سے متعلق قومی تعلیمی پالیسی 2020 کی سفارشات کی وضاحت کرکے بحث کا آغاز کیا۔ انہوں نے بات جاری رکھتے ہوئے انہوں نے حاملہ ہونے سے لے کر 2 سال کی عمر کے بچے کی زندگی کے ابتدائی سالوں میں پال پوسنے کی اہمیت کے بارے میں بتایا۔ اس کے علاوہ انہوں نے تغذیہ، صحت اور سیکھنے سکھانے کے درمیان رشتے کی وضاحت کی۔ زندگی کے شروع کے دو سال میں بچہ کی تیزی سے نشوونما کی بھی تفصیل سے وضاحت کی گئی۔ مقرر نے مزید زور دیتے ہوئے کہا کہ تحقیقی مطالعات سے پتہ چلتا ہے کہ ایک بچے کی زندگی کے ابتدائی سالوں میں تغذیہ کا اس کی صحت اور بعد کے سالوں میں تعلیمی کارکردگی سے اہم تعلق ہوتا ہے۔
ڈاکٹر کول نے قومی تعلیمی پالیسی کے نفاذ کے لئے اہم شعبوں کی وضاحت کی اور مزید زور دیتے ہوئے کہا کہ بچوں میں ابتدائی مرحلوں میں تعلیمی ہنرمندی کے فروغ کے علاوہ بچوں کے درمیان سماج میں ملنے جلنے کی اسکل صلاحیت کا فروغ بھی بہت اہمیت رکھتا ہے۔ ڈاکٹر کول نے قومی تعلیمی پالیسی 2020 کی تعریف کی اور کہا کہ نصاب کل اوپر کی طرف وسعت اور پیش رفت بچوں کے لئے پری اسکول سے گریڈ-1 تک کے بے روک ٹوک تبدیلی کے لئے کافی بااثر ہوگی۔
سکم کے جنوبی ضلع کیوزنگ میں واقع گورنمنٹ سینئر سکینڈری اسکول کے پرنسپل جناب موتیلا کوائرالا نے بچپن میں دیکھ بھال اور تعلیم  کے تحت بچوں کو چست، پھرتیلا، فٹ اور سیکھنے سکھانے کے لئے تیار رکھنے کی خاطر بچہ کو یوگ جیسی اختراعی اور سرگرمیوں کی جانکاری فراہم کرائی۔ انہوں نے مزید بتایا کہ بچوں کو اسکول میں کھلونے کھیلنے کا سازوسامان، کتابیں اور پرنٹ وخوبصورت کلاس رومز فراہم کرائے جاتے ہیں جن سے کہ بچے لطف اندوز ہوتے ہوئے تعلیمی سرگرمیوں سے جڑ سکیں۔ انہوں نے مزید کہا کہ ان سرگرمیوں سے بچوں کو اسکولوں میں راغب کرنے میں مدد ملے گی، جس کے نتیجے میں اسکول میں ان کی تعداد بڑھے گی۔
اپنے اختتامی کلمات میں ڈاکٹر سیناپتی نے سیشن کی کارروائی کا خلاصہ پیش کیا اور کہا کہ نئی تعلیمی پالیسی 2020 ہندوستانی ثقافت کو مالا مال بنانے میں مدد کرے گی جو ای سی سی ای کے مرحلے سے ہی ذہن نشیں کرنے والے اقدار کی عکاسی کرتی ہے۔
...............................................................
م ن، ح ا، ع ر
U-5855
(Visitor Counter : 125
خواتین اور بچوں کی ترقیات کی وزارت
حکومت گاؤوں میں 2 کروڑ لکھ پتی دیدیز تیار کرنے کے مقصد سے خواتین کے سیلف ہیلپ گروپوں کے ساتھ کام کررہی ہے، اس کا مقصد خواتین کے سیلف ہیلپ گروپ ڈرون کی اُڑان کو طاقت دیں گے:وزیراعظم
آج 77ویں یوم آزادی کے موقع پر لال قلعہ کی فصیل سے قوم سے خطاب کرتے ہوئے وزیر اعظم جناب نریندر مودی نے کہا ہے کہ حکومت گاؤوں میں 2 کروڑ 'لکھ پتی دیدیز' تیار کرنے کے مقصد سے خواتین کے سیلف ہیلپ گروپس  کے ساتھ کام کر رہی ہے۔وزیراعظم نے کہا کہ 10 کروڑ خواتین آج خواتین کے سیلف ہیلپ گروپس کے ساتھ وابستہ ہیں۔ ’’ آج ان گاؤوں میں کوئی بھی آنگن واڑی میں بینک میں ایک دیدی پاسکتا ہے اور دوائیں فراہم کرنے کے لئے ایک دیدی مل سکتی ہے۔‘‘
وزیر اعظم نے ایگری ٹیک کے بارے میں بات کی اور دیہی ترقی میں سائنس اور ٹکنالوجی کی صلاحیتوں سے فائدہ اٹھانے کے لیے ایک نظریہ پیش کیا۔ وزیر اعظم نے کہا کہ خواتین کے 15000 سیلف ہیلپ گروپس کو قرض دیا جائے گا اور ڈرون چلانے اور مرمت کرنے کے لیے قرض اور تربیت دی جائے گی۔ وزیراعظم نے کہا کہ "ڈرون کی اڑان" خواتین کے سیلف ہیلپ گروپس کے ذریعہ انجام دی جائے گی ۔
قبائیلی امور کی وزارت
وزیر اعظم نے 5ویں پریکشا پہ چرچہ پروگرام میں طلباء سے بات چیت کی
پریکشا پہ چرچہ کے اس اجلاس میں 75000 سے زیادہ ای ایم آر ایس طلباء اور ایکلویہ ماڈل رہائشی اسکولوں کے تقریباً 350 اساتذہ نے شرکت کی
وزیر اعظم جناب نریندر مودی نے آج 5ویں پریکشا پہ چرچہ پروگرام کے دوران طلباء سے آئندہ ہونے والے امتحانات کے بارے میں بات چیت کی۔ یہ پروگرام نئی دہلی کے تال کٹورہ اسٹیڈیم میں منعقد کیا گیا تھا، جہاں 9ویں سے 12ویں کلاس تک کے طلباء، والدین، اور اساتذہ نے وزیر اعظم سے دو بدو بات چیت کی۔
اس پروگرام کا پانچواں ایڈیشن کووڈ-19 وبائی مرض سے ملک کے باہر نکلنے اور آف لائن امتحانات شروع ہونے کے مدنظر خاص طور سے اہمیت کا حامل تھا۔ وزیر اعظم سے سوالات کرنے کے لیے منتخب ہونے والے طلباء، اساتذہ، اور والدین کا انتخاب متعدد موضوعات پر مبنی ایک آن لائن تخلیقی تحریری مقابلہ کے ذریعے کیا گیا تھا۔ اس مقابلہ کا انعقاد MyGov پلیٹ فارم کے توسط سے 28 دسمبر، 2021 سے 3 فروری، 2022 کے درمیان کیا گیا تھا۔ اس ایڈیشن میں، پریکشا پہ چرچہ تخلیقی تحریری مقابلہ میں 15.7 لاکھ شرکاء کا استقبال کیا گیا، جن میں 12.1 لاکھ سے زیادہ اسکولی بچے، 2.7 لاکھ اساتذہ، اور 90 ہزار سے زیادہ والدین شامل تھے۔
وزیر اعظم نے طلباء کے کئی قسم کے سوالات کے جواب دیے، مثلاً والدین اور اساتذہ کی توقعات، خود اعتمادی اور سنجیدگی اور انہیں ناامیدی اور تناؤ سے نمٹنے کا منتر، کامیابی اور ملک کو عظیم بنانے کا منتر دینے سے پہلے ان کے تمام سوالات کو غور سے سنا۔ انہوں نے بچوں کو ان کی صنف سے قطع نظر تعلیم یافتہ بنانے کی ضرورت اور این ای پی 2020 کو سمجھنے پر زور دیا، جو کہ سیکھنے کی نئی راہیں کھولنے اور تعلیم کی نئی تشریح کرنے والا ہے۔
وزارت تعلیم کے محکمہ اسکولی تعلیم اور خواندگی کے ذریعے منعقد اس پروگرام کو EduMinofIndia، نریندر مودی، پی ایم او انڈیا، پی آئی بی انڈیا، دور درشن نیشنل، MyGovIndia ڈی ڈی نیوز، راجیہ سبھا ٹی وی، سوئم پربھا کے یوٹیوب چینلوں سمیت دور درشن ، ریڈیو چینلوں، ٹی وی چینلوں، ڈیجیٹل میڈیا پر لائیو نشر کیا گیا تھا۔
اس اجلاس میں ملک بھر سے ای ایم آر ایس کے 75000 سے زیادہ طلباء اور تقریباً 350 ایکلویہ ماڈل رہائشی اسکولوں کے اساتذہ سے شرکت کی، اپنے خیالات شیئر کیے، اور تعلیم و تدریس اور تناؤ سے آزاد ہوکر امتحان دینے سے متعلق وزیر اعظم کے الفاظ کو غور سے سنا۔
ای ایم آر ایس کے کمشنر جناب است گوپال نے تال کٹورہ اسٹیڈیم کے پروگرام میں شرکت کی۔ وزارت کے سینئر افسران اور عملہ نے ورچوئل طریقے سے پروگرام میں شرکت کی۔ ملک بھر کے ای ایم آر ایس طلباء کے ذریعے شیئر کی گئی ویڈیو اور تصاویر سے، وزیر اعظم کے ساتھ ان کی بات چیت کی خوشی کو دیکھا جا سکتا ہے۔
وزیراعظم کا دفتر
کنیکٹیوٹی میں ہی ملک کی خوشحالی مضمر ہے اور یہ ہماری ترجیحاتت میں سرفہرست ہے: وزیراعظم
وزیراعظم نے کھجنی اسمبلی حلقے میں بیل گھاٹ سے سکری گنج تک 8 کلومیٹر طویل سڑک کو چوڑا کرنے کا کام مکمل ہونے پر علاقے کے لوگوں کو مبارکباد دی ہے۔ جناب مودی، سنت نگر سےرکن پارلیمنٹ جناب پروین نشاد کے اُس ٹوئیٹ کا جواب دے رہے تھے، جس میں رکن پارلیمنٹ نے مذکورہ سڑک کو چوڑا کرنے کے بارے میں جانکاری فراہم کی تھی۔
وزیراعظم نے اپنے ٹوئیٹ میں کہا کہ :
‘‘بہت بہت مبارکباد! کنیکٹیوٹی میں ہی ملک کی خوشحالی مضمر ہے اور یہ ہماری ترجیحات میں سب سے اوپر ہیں۔’’
کابینہ
کابینہ نے ہندوستانی ریلوے کے لئے توانائی میں خود کفالت کے واسطے ہندوسان اور برطانیہ کے درمیان مفاہمت نامے کو منظوری دی
نئی دہلی ،08؍جنوری:وزیر اعظم جناب نریندر مودی کی سربراہی میں آج مرکزی کابینہ نے ہندوستانی ریلوے کو توانائی کے معاملے میں خود کفیل بنانے کے لئے بین الاقوامی ترقی کے محکمے  کے ساتھ ایک مفاہمت نامے پر اپنی منظوری دے دی ہے۔ اس سمجھوتے پر 2 دسمبر 2019ءدستخط کئے گئے تھے۔
حکمت عملی اور اہداف کا نفاذ
ریلوے وزارت نے ہندوستانی ریل کو توانائی کے معاملے میں خود کفیل بنانے کے لئے بین الاقوامی ترقی کے محکمے  کے ساتھ حسب ذیل سمجھوتہ کیاہے:
- دونوں فریق ہندوستانی ریلوے کو توانائی میں خود کفیل اور توانائی کے معاملے میں باصلاحیت بنانے کی کوشش میں اٹھائی جانے والی سرگرمیوں کے پھیلاؤ پر سمجھوتے ہوئے ہیں۔
- دونوں میں سے ہر فریق وقتاً فوقتاً اپنے ملکوں میں موجودہ قانون ضابطے اور قوانین کے علاوہ قومی پالیسیوں کے تحت ہندوستانی ریل کو توانائی میں خود کفیل اور توانائی معاملے میں خود کفالت بنانے کی سمت میں ضروری قدم اٹھائیں گے۔
- دونوں فریق ہندوستانی ریلوے کے لئے توانائی اسکیم جیسے شمسی اور بادبانی توانائی سیکٹر ، توانائی میں صلاحیت کے لئے طور طریقوں کو اپنانے ، ایندھن حاصل کرنے کے لائق بنانے، بجلی ، وہیکل چارجنگ، بنیادی ڈھانچے بنانے، بیٹری سے چلنے والے شنٹنگ لوکوموٹیو وغیرہ پر اتفاق کرتے ہیں۔ دونوں فریقوں کے درمیان تربیتی پروگرام ، صنعتی دوروں، فیلڈ دوروں وغیرہ یا تعاون کو کسی دوسری شکل جیسی ترقی کی صلاحیت کو بڑھانے پر تحریر میں منظوری دی جاسکتی ہے۔
- اس مفاہمت نامے کے تحت دونوں فریق مختلف سرگرمیوں میں مناسب ڈھنگ سے تال میل قائم کریں گے۔ اس سمجھوتے میں ایسا کچھ بھی نہیں ہوگا جو فریقوں کے درمیان تعاون کے موجودہ اور مستقبل کے بندوبست کو نقصان پہنچاسکے۔
- دونوں فریق مفاہمت نامے میں یا اس کے کچھ حصے میں تبدیلی یا ترمیم کے لئے تحریری طورپر آگاہ کرسکتے ہیں۔ اس میں کی گئی کوئی بھی تبدیلی ترمیم شدہ مفاہمت نامے کا حصہ ہوگا۔
- مفاہمت نامہ دونوں فریقوں کے مجاز نمائندوں کے ذریعے دستخط کئے جانے کے بعد سے نافذ ہوگا اور کوئی بھی فریق دوسرے فریق کو تحریری طورپر کمیونیکیٹ کے ذریعے مفاہمت نامے کو رد کرسکتا ہے۔ ایسے میں مفاہمت نامے کا رد ہونا دوسرے فریق کو تحریری طوریر جانکاری ملنے کے کچھ مہینے کے بعد سے نافذ مانا جائے گا۔
- مفاہمت نامے کے رد ہونے کا اثر ان پروجیکٹوں یا پروگراموں پر نہیں ہوگا، جن پر مفاہمت نامہ رد ہونے کی تاریخ سے پہلے ہی فریقوں میں اتفاق بن گیا تھا۔ ان پر تعاون کے سیکٹر اور ان کے مطابق جاری رہیں گے۔
- فریقوں کے درمیان کسی بھی طرح کے تنازعے یا اختلاف کو آپسی مشورے اور بات چیت سے سلجھا لیے جائیں گے۔
ریلوے کی وزارت نے توانائی کے شعبے کی ترقی کے شعبے میں تکنیکی پالیسی تحقیقی اور کاروباری پہلوؤں کا احاطہ کرتے ہوئے تعاون کے لئے مفاہمت نامے ؍ایم او سیز پر دستخط کئے ہیں۔ اس پروگرام کا مقصد ڈھانچہ جاتی اصلاحات کو سہارا دینا اورالیکٹرک گرڈ سے قابل تجدید توانائی کو جوڑنا ہے۔اس کا خاص مقصد پہلے سے زیادہ پائیدار اور جامع اقتصادی ترقی بہتر توانائی سیکورٹی اور کم کاربن کے اخراج کا مقصد حاصل کرنا ہے۔
ہندوستانی ریلوے کے لئے یہ مفاہمت نامہ ؍ایم او سیز کا بندوبست ریلوے سیکٹر میں جدید ترقی اور معلومات کے علاوہ جانکاری کو شیئر کرنے کا پلیٹ فارم فراہم کرتا ہے۔ یہ مفاہمت نامہ ؍ایم او سیز قابل تجدید توانائی اورمعلومات ایک دوسرے کو فراہم کرنے کے لئے صلاح و مشورہ جیسے خصوصی ٹیکنالوجی شعبوں پر توجہ دیتے ہوئے تکنیکی ماہرین، رپورٹ اور تکنیکی دستاویزات کے علاوہ سیمینار؍ ورکشاپس کا تبادلہ کرنے کا پلیٹ فارم مہیار کراتاہے۔
بندرگاہوں، جہاز رانی اور آبی راستوں کی وزارت
سربانندا سونووال 2022 میں برہم پترا سے ہلدیا تک کارگو جہاز کی نقل وحرکت کے بارے میں پر امید ہیں
.ہموارگزرگاہ کے لئے آسام اور بنگلہ دیش میں ڈریجنگ کا عمل
.تیزپور یونیورسٹی، آئی آئی ٹی گواہاٹی اور آئی آئی ایم شیلانگ ڈریجنگ کے بہتر استعمال کے لئے تکنیکی ان پٹس مہیا کریں گے
.میزورم، تری پورہ اور آسام میانمار میں سٹوے بندرگاہ اور بنگلہ دیش میں منگولا اور چیٹو گانگ بندرگاہوں سے جوڑے جائیں گے
بندرگاہوں، جہاز ر انی اور آبی راستوں اورآیوش کے مرکزی وزیر سربانندا سونووال پر امید ہیں کہ کارگو جہاز 2022 کے اخیر حصے میں برہم پترا سے گزرنا شروع کردیں گی۔ وزارت کی طرف سے دریا کے اہم موڑوں پر ڈریجنگ کام کی پہل قدمی پہلے ہی کی جاچکی ہے۔ حکومت ہند کی حمایت کے ساتھ حکومت بنگلہ دیش ، دریائے جمنا پر کام کررہی ہے تاکہ بنگلہ دیش کے ذریعہ سادیا سے ہلدیا تک 2000 کلو میٹر لمبا آبی راستہ کو ایک ہموار گزرگاہ بنایا جاسکے۔
وزیر اعظم کے گتی شکتی وژن کو شیئر کرتے ہوئے وزیرموصوف نے کہا کہ شمال مشرقی علاقہ ہندوستان کی اقتصادی خوشحالی کو دوبارہ زندہ کرنے میں ایک اہم کردار ادا کرے گا۔ علاقے کو ہندوستان کی مستحکم معیشت کے لئے ایک اسپرنگ بورڈ مہیا کرانے کی غرض سے کوششیں کی جارہی ہیں کہ علاقے میں آبی راستے بنائے جائیں اوراسے خلیج کے اہم بندرگاہوں سے جوڑا جائے۔ یہ نہ صرف خطے کی اقتصادی استعداد کوکھولے گا بلکہ لینڈ لاکڈخطے کو بین الاقوامی تجارتی راستوں تک براہ راست رسائی مہیا کرے گا۔ وزیر موصوف نے کہا کہ حکومت میزورم، تریپورہ اور آسام کو میانمار کے ستوےاور بنگلہ دیش کےمنگولا اور چٹاگونگ کے اسٹریٹیجک بندرگاہوں سے جوڑنے کے لیے حکومت بغیر تھکے ہوئے کام کر رہی ہے۔
ڈریجنگ کو ایک پائیدار اور اقتصادی اعتبار سے مستحکم او ر ق ابل عمل بنانے کے لئے شمال مشرق سے مہارت کو مربوط کرنے کی غرض سے تیز پور یونیورسٹی، آئی آئی ٹی گوہاٹی اور آئی آئی ایم شیلانگ کے ماہرین کی حمایت بہت اہم ہوگی ۔ برہم پتر اورشمال مشرق کے دوسرے دریاؤں کی صلاحیت زبردست ہے اور لوگوں کو دریائی سیاحت، کارگو نقل وحرکت اور متبادل اقتصادی نقل وحرکت سے براہ راست فائدہ ملے گا۔ حکومت کا جل مارگ وکاس منصوبہ یہ یقینی بنانے کے لئے کام کررہا ہے کہ دریاؤں کو قابل عمل اور پائیدار اقتصادی تجویز بناکر علاقے کی بہتر اور کلی ترقی ہو ۔
وزیراعظم کا دفتر
وزیراعظم کی آئس لینڈ کی وزیراعظم سے ملاقات
04 مئی 2022:
وزیراعظم جناب نریندر مودی نے دوسری بھارت نارڈک سربراہ کانفرنس کے موقع پر کوپن ہیگن میں آئس لینڈ کی وزیر اعظم محترمہ کیترین جیکوبسڈوٹیر سے دو طرفہ ملاقات کی۔
دونوں وزرائے اعظم نے اپریل 2018 میں اسٹاک ہوم میں پہلی بھارت نارڈک سربراہ کانفرنس کے دوران اپنی پہلی ملاقات کو گرم جوشی سے یاد کیا۔ انھوں نے کہا کہ اس سال دونوں ممالک سفارتی تعلقات کے اپنے قیام کی 50ویں سالگرہ منا رہے ہیں۔
دونوں رہنماؤں نے خاص طور پر جیوتھرمل توانائی، بلیو اکانومی، آرکٹک، قابل تجدید توانائی، ماہی گیری، فوڈ پروسیسنگ، ڈیجیٹل یونیورسٹیوں سمیت تعلیم اور ثقافت کے شعبوں میں اقتصادی تعاون کو مزید مستحکم کرنے کے طریقوں پر تبادلہ خیال کیا۔ خاص طور پر جیوتھرمل توانائی ایک ایسا شعبہ ہے جہاں آئس لینڈ کو خصوصی مہارت حاصل ہے اور دونوں فریقوں نے اس شعبے میں دونوں ممالک کی یونیورسٹیوں کے مابین اشتراک پر بات کی۔
وزیر اعظم نے صنفی مساوات کے فروغ کے لیے وزیر اعظم جیکوبسڈوٹیر کی ذاتی کوششوں کی ستائش کی اور انھیں اس سلسلے میں بھارت کی پیش رفت سے آگاہ کیا۔
بھارت ای ایف ٹی اے تجارتی مذاکرات میں تیزی لانے پر بھی بات چیت ہوئی۔
دونوں رہنماؤں کے مابین علاقائی اور عالمی پیش رفت پر بھی گفت و شنید ہوئی۔
وزیراعظم کا دفتر
بل گیٹس نے ٹیکے کی 200 کروڑ خوراکوں کے نشان سے تجاوز کرنے کے لیے وزیر اعظم کو مبارکباد پیش کی
وزیر اعظم نے سائنس دانوں، ڈاکٹروں اور نرسوں کی اجتماعی کوششوں کی ستائش کی
وزیر اعظم جناب نریندر مودی نے بھارت کی ٹیکہ کاری مہم کو تقویت بہم پہنچانے میں سائنس دانوں، ڈاکٹروں اور نرسوں کی اجتماعی کوششوں کی ستائش کی ہے۔
وزیر اعظم نے بل گیٹس کے مبارکبادی پیغام والے ٹوئیٹ کے جواب میں ٹوئیٹ کیا:
’’بھارت کی ٹیکہ کاری مہم رفتار اور پیمانے کے لحاظ سے بہت بڑی ہے۔ اس مہم کو سائنس دانوں، ڈاکٹروں اور نرسوں سمیت کئی لوگوں کی اجتماعی کوششوں سے تقویت حاصل ہوئی ہے۔ ساتھ ہی، بھارت کے لوگوں نے سائنس میں غیرمعمولی اعتماد جتایا ہے اور وقت پر اپنی خوراکیں لی ہیں۔‘‘
کامرس اور صنعت کی وزارتہ
آسیان ملکوں کو ہندوستان کی برآمدات کا تخمینہ مالی سال 22 میں 46 بلین امریکی ڈالر ہے: محترمہ انوپریہ پٹیل
حکومت نے ایف ڈی آئی کے لیے بھارت کو زیادہ پرکشش مقام بنانے کے لیے متعدد اقدامات کیے ہیں: محترمہ پٹیل
وزیر مملکت برائے تجارت و صنعت محترمہ انوپریہ پٹیل نے چار روزہ ’’انڈیا آسیان انجینئرنگ پارٹنرشپ سمٹ‘‘ کا افتتاح کیا
نئی دہلی:24؍اگست2021:
مرکزی وزیر مملکت برائے تجارت و صنعت محترمہ انوپریہ پٹیل نے آج وزارت خارجہ اورمحکمہ تجارت کےتعاون سے انجینئرنگ ایکسپورٹس پروموشن کونسل  کے زیر اہتمام ’’انڈیا آسیان انجینئرنگ پارٹنرشپ سمٹ‘‘ کا افتتاح کیا۔ سمٹ انجینئرنگ ٹریڈ اورسرمایہ کاری میں انڈیا آسیان شراکت داری پر ہندوستانی صنعت کی شمولیت کے لیے ایک اہم پلیٹ فارم پیش کرتا ہے۔ یہ فورم انجینئرنگ کے ساتھ ساتھ تجارتی مال کی برآمدات کے لحاظ سے حکومت کی طرف سے مقرر کردہ تاریخی برآمدی ہدف کو حاصل کرنے میں بھی مددگار ثابت ہوگا۔
افتتاحی اجلاس سے خطاب کرتے ہوئے مرکزی وزیر مملکت برائے تجارت و صنعت محترمہ انوپریہ پٹیل نے ای ای پی سی انڈیا کو سب سے بڑے تجارتی شراکت دار آسیان کے ساتھ سمٹ کے انعقاد پر مبارکباد دی۔ محترمہ پٹیل نے کہا کہ تجارت ہندوستان اور آسیان ملکوں کے لیے ترقی کا ایک اہم انجن ہے۔ انہوں نے کہا کہ انجینئرنگ برآمدات تجارتی مال کی برآمدات کا ایک چوتھائی حصہ ہے اور تمام برآمدی شعبوں میں سب سے بڑا زرمبادلہ کمانے والا ہے اور گزشتہ چند سالوں میں انجینئرنگ برآمدات کی کارکردگی قابل ذکر رہی ہے۔ آسیان، ہندوستان کی عالمی انجینئرنگ کھیپ میں 15 فیصد سے زیادہ حصہ کے ساتھ،22-2021کے لیے تقریباً 16 ارب ڈالر کی برآمدات کے ہدف کے ساتھ توجہ مرکوز کرنے کا ایک اہم علاقہ ہے۔
اپنے خطاب میں محترمہ پٹیل نے مزید کہا کہ ہندوستان اورآسیان دونوں میں ہنر مند آبادی، مضبوط سروس اور مینوفیکچرنگ کے شعبوں کا بڑا حصہ ہے اور بہت سے تعاون کے لیے بہت سے تکمیلی شعبے اور مصنوعات دستیاب ہیں۔ تقریباً 5.8 ٹریلین امریکی ڈالر کی ایک مشترکہ معیشت کے ساتھ ہندوستان اورآسیان کے مابین تجارت اور سرمایہ کاری کی شراکت داری کو بڑھانے کی اہم صلاحیت ہے۔
انہوں نے کہا کہ حکومت نے غیر ملکی براہ راست سرمایہ کاری کے لیے بھارت کو مزید پرکشش مقام بنانے کے لیے متعدد اقدامات کیے ہیں۔ محترمہ پٹیل نے مزید کہا کہ وزیر اعظم نے مالی سال22-2021کے لیے 400 ارب ڈالر کی تجارتی برآمدات کا ہدف مقرر کیا ہے اور اس سنگ میل کو حاصل کرنے کے لیے ایک روڈ میپ کا تصور بھی کیا ہے۔ ’آتم نربھر بھارت ابھیان‘ کے ایک حصے کے طور پر حکومت نے حال ہی میں 26 ارب امریکی ڈالر مالیت کی پیداوار پر مبنی ترغیبات  اسکیم کی منظوری دی ہے جس میں سرمایہ کاری کو راغب کرنے اور ہندوستان کی پیداواری صلاحیتوں کو بڑھانے کے لیے الیکٹرونکس، دواسازی، سولر ماڈیولز، خصوصی اسٹیل، آٹوموبائل اور میڈیکل آلات سمیت 13 شعبوں کا احاطہ کیا گیا ہے۔
وزارت تجارت و صنعت اور وزارت خارجہ کے تعاون سے چار روزہ انڈیا آسیان انجینئرنگ پارٹنرشپ سمٹ میں ہندوستانی صنعت سے 300 سے زائد مندوبین کی شرکت متوقع ہے۔ آسیان ممالک سے بڑی تعداد میں مندوبین بھی اس سمٹ میں شامل ہوں گے۔
یہ سال دونوں شراکت داروں کے لیے خاص ہے،کیونکہ یہ ہندوستان-آسیان ڈائیلاگ شراکت کی 25 ویں سالگرہ اور اسٹریٹبجک پارٹنرشپ کے 10 سال مکمل ہونے پر ہے۔
افتتاحی اجلاس کے دوران انڈیا-آسیان تجارت اور سرمایہ کاری، انجینئرنگ اور ایم ایس ایم ای سیکٹر پر زور دیتے ہوئے ایک ای-بک بھی لانچ کی گئی۔ یہ کتاب دو طرفہ تجارت اور سرمایہ کاری کو بڑھانے کے کئی اہم پہلوؤں کا احاطہ کرتی ہے اور ہندوستان اور دس آسیان ممالک کے بارے میں بھی مکمل معلومات فراہم کرتی ہے۔
اقلیتی امور کی وزارتت
اقلیتوں کی امور کی وزارت نے پردھان منتری جن وکاس کارریہ کرم  کے تحت پچھلے دو برسوں میں آندھراپردیش کے اقلیتوں کے ارتکاز والے علاقوں  کے لیے 75 پروجیکٹوں اور مہاراشٹر ایم سی اے ایس کے لیے 14 پروجیکٹوں کی منظوری دی ہے
یہ پروجیکٹ زیادہ تر تعلیم، صحت اور ہنرمندی کے فروغ کے شعبوں میں ہیں
نئی دہلی،17 ستمبر، اقلیتوں کے امور کے مرکزی وزیر جناب مختار عباس نقوی نے آج لوک سبھا میں ایک سوال کے تحریری جواب میں بتایا کہ اقلیتوں کی امور کی وزارت نے پردھان منتری جن وکاس کارریہ کرم  کے تحت پچھلے دو برسوں میں آندھراپردیش کے اقلیتوں کے ارتکاز والے علاقوں  کے لیے 75 پروجیکٹوں اور مہاراشٹر ایم سی اے ایس کے لیے 14 پروجیکٹوں کی منظوری دی ہے۔ اقلیتوں کی امور کی وزارت نے پردھان منتری جن وکاس کارریہ کرم  کے تحت پچھلے دو برسوں میں آندھراپردیش کے اقلیتوں کے ارتکاز والے علاقوں  کے لیے 75 پروجیکٹوں اور مہاراشٹر ایم سی اے ایس کے لیے 14 پروجیکٹوں کی منظوری دی ہے۔
آندھراپردیش کے لیے جن قسموں کے پروجیکٹوں کی منظوری دی گئی ہے وہ ہیں: رہائشی اسکول، اسکولی عمارتیں ، طلبا ہاسٹل ، ڈگری کالج ، آئی آئیز ، پولیٹکنیکس ، فاضل کلاس روم ، کامن سروس سینٹرس ، کام کرنے والے عورتوں ہاسٹلز ، ہنرمراکز  اور حفظان صحت کے پروجیکٹ ۔
مہاراشٹر میں جن قسموں کے پروجیکٹوں کی منظوری دی گئی ہے وہ ہیں: کامن سروس سینٹرس ، آئی ٹی آئی ، اسپتال ، سدبھاؤ منڈپ ، فاضل کلاس روم ، ہنر مرکز  اور حفظان صحت کے پروجیکٹ ۔ منظور کیے گئے پروجیکٹوں کی تفصیلات وزارت کی ویب سائٹ www.minorityaffairs.gov.in. پر دستیاب ہیں۔
وزارت نے 2014-15 سے پی ایم جے وی کے اسکیم کے تحت آندھراپردیش کے ایم سی اے ایس کے لیے38169.14 لاکھ روپئے کی مالیت کے پروجیکٹوں کی اور مہاراشٹر کے ایم سی اے ایس کے لیے 9666.21 لاکھ روپئے کی مالیت کے پروجیکٹوں کی منظوری دی ہے۔2018-19 اور 2019-20 کے دوران آندھراپردیش کے لیے 21868.72 لاکھ روپئے کی مالیت کے پروجیکٹوں کی منظوری دی گئی اور 11370.16 لاکھ روپئے جاری کیے گئے جن میں پہلے منظور کیے گئے پروجیکٹوں کی رقم بھی شامل ہے۔ ریاست نے 1573.98 لاکھ روپئے کے عمل درآمد سرٹیفکیٹ پیش کیے۔ اسی مدت کے دوران مہاراشٹر کے لیے 907.29 لاکھ روپئے کی مالیت کے پروجیکٹوں کی منظوری دی گئی اور 1073.39 لاکھ روپئے جاری کیے گئے جن میں پچھلے برسوں میں منظور کیے گئے پروجیکٹوں کے فنڈ بھی شامل تھے۔ ریاست نے 654 لاکھ روپئے کے عمل درآمد سرٹیفکیٹ پیش کیے۔
پی ایم جے وی کے چونکہ ایک علاقہ ترقیاتی پروگرام ہے اس لیے پروجیکٹوں کو ریاستوں/ مرکز کے زیرانتظام علاقوں کے منتخب ایم سی اے ایس کے لیے منظوری دی جاتی ہے۔ یہ پروجیکٹوں علاقے کی پوری آبادی کے استعمال کے لیے ہوتے ہیں۔ اس کے علاوہ ایم سی اے ایس میں ریاستیں / مرکزکے زیر انتظام علاقے ، بنیادی ڈھانچے کی ضرورتوں کے مطابق پروجیکٹوں کی تجویز پیش کرتے ہیں۔
امور صارفین، خوراک اور عوامی تقسیم کی وزارت
جدید ترین سہولیات سے آراستہ خوراک گودام
امور صارفین اور خوراک ورسد کے امور کے وزیر مملکت جناب دانوے راؤ صاحب دادا راؤ نے لوک سبھا میں ایک سوال کے تحریری جواب میں بتایا کہ حکومت ہند نے عوام الناس کے لیے سیلف میں ذخیرہ کی جانے والی اجناس کی زندگی میں بہتری کی غرض سے ذخیرے کے ڈھانچہ جاتی سہولیات کی غرض سے پبلک پرائیویٹ پارٹنرشپ کے طریقے سے ملک میں 100 ایل ایم ٹی کی صلاحیت والے اسٹیل سیلوز کی تعمیر کے لیے ایک منصوبہ عمل کی منظوری دے دی ہے۔ واضح ہو کہ 30ستمبر2019 کو ملک میں 7.25 ایم ایل ٹی کی گنجائش والے اسٹیل سیلوز تعمیر کیے جاچکے ہیں۔30ستمبر2019 کو ملک میں ان منظورشدہ اسٹیل سیلوز کی ریاست وار تعداد ایک ضمیمے میں درج کی گئی ہے۔
واضح ہو کہ تعمیر کے لیے سیلوز ڈیولپمنٹ کا انتخاب ٹینڈر کے عمل کے ذریعے ہوتاہے۔ بعدازاں فوڈ کارپوریشن آف انڈیا / ریاستی سرکاری ایجنسیوں جیسے اداروں اور ڈیولپرس کے درمیان طے پانے اور دستخط کیے جانے والے کنسیشن ایگریمنٹ میں اسٹیل سیلوز کی تعمیر کے کام کی تکمیل کے لیے مقررہ مدت اور مدت مقررہ کی خلاف ورزی کے نتیجے میں ڈیولپر پر عائد کیے جانے والے جرمانہ وغیرہ کی تفصیل شامل ہوتی ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-5213
(Visitor Counter : 38
وزارت اطلاعات ونشریات
اکیاونویں آئی ایف ایف آئی کی اختتامی تقریب میں گولڈن پیکاک ایوارڈ کا اعلان کیا جائے گا
گولڈن پیکاک اور دیگر ایوارڈس کے لئے 15 فلمیں مقابلے میں
نئی دہلی، 24 /جنوری 2021 ۔
پناجی، 24 جنوری 2021
اکیاونویں انٹرنیشنل فلم فیسٹول آف انڈیا  کا آج اختتام ہوجائے گا۔ گوا کے پناجی میں 24 جنوری 2021 کو منعقد ہونے والے فلمی میلے کی اختتامی تقریب میں باوقار گولڈن پیکاک ایوارڈ کا اعلان کیا جائے گا۔
دنیا بھر کی فیچر فلمیں گولڈن پیکاک ایوارڈ اور دیگر ایوارڈوں کے لئے مسابقت کررہی ہیں۔
ان میں درج ذیل 15 فلمیں ہیں، جنھوں نے آئی ایف ایف آئی میں فلم شائقین کی تفریح طبع کا سامان مہیا کیا اور انھیں تحریک دی اور متاثر کیا۔
- ٹیاگو گوئیدیس کی دی ڈومین 
- اینڈرس ریفن کی دی ڈارک نیس 
- کامین کالیو کی فروری 
- نیکولس موری کی مائی بیسٹ پارٹ 
- پی اوتر ڈومالیوسکی کی آئی نیور کرائی 
- لیونارڈو میڈیل کی لا ویرونیکا 
- شن سو-وون کی لائٹ فار دی یوتھ 
- لوئس پٹینو کی ریڈ مون ٹائڈ 
- علی گھاویتن کی ڈریم اباؤٹ سہراب 
- رمن رسولی کی دی ڈاگس ڈیڈنٹ سلیپ لاسٹ نائٹ 
- کون چین- نیئن کی دی سائلنٹ فاریسٹ 
- داریا اونش شینکو کی دی فارگاٹن 
- کرپال للیتا کی برج 
- سدھارتھ ترپاٹھی کی اے ڈاگ اینڈ ہز مین 
- گنیش ونایاکن کی تھائن